ROZHODNUTIE KOMISIE
z 22. februára 2008,
ktorým sa mení a dopĺňa rozhodnutie 97/107/ES, ktorým sa povoľujú metódy klasifikácie jatočných tiel ošípaných v Belgicku
[oznámené pod číslom K(2008) 678]
(Iba francúzske a holandské znenie je autentické)
(2008/176/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 3220/84 z 13. novembra 1984, ktorým sa určuje stupnica Spoločenstva pre klasifikáciu trupov z ošípaných (1), a najmä na jeho článok 5 ods. 2,
keďže:
(1)
Rozhodnutím Komisie 97/107/ES (2) sa povoľujú dve metódy [Capteur Gras/Maigre - Sydel (CGM) a Giralda Choirometer PG 200] klasifikácie jatočných tiel ošípaných v Belgicku.
(2)
Belgicko požiadalo Komisiu o povolenie troch nových metód klasifikácie jatočných tiel ošípaných a predložilo výsledky svojich pokusných pitiev v druhej časti protokolu ustanoveného v článku 3 ods. 3 nariadenia Komisie (EHS) č. 2967/85 z 24. októbra 1985, ktorým sa ustanovujú podrobné pravidlá uplatňovania stupnice Spoločenstva na klasifikáciu jatočne opracovaných tiel ošípaných (3).
(3)
Na základe posúdenia tejto žiadosti sa dospelo k názoru, že podmienky na schválenie týchto klasifikačných metód sú splnené.
(4)
Rozhodnutie 97/107/ES by sa preto malo zodpovedajúcim spôsobom zmeniť a doplniť.
(5)
Opatrenia ustanovené v tomto rozhodnutí sú v súlade so stanoviskom Riadiaceho výboru pre bravčové mäso,
PRIJALA TOTO ROZHODNUTIE:
Článok 1
Rozhodnutie 97/107/ES sa mení a dopĺňa takto:
1.
Do článku 1 prvého odseku sa doplňujú tieto zarážky:
„-
prístroj VCS 2000 a súvisiace metódy hodnotenia podrobne opísané v časti 3 prílohy,
-
prístroj Hennessy Grading Probe (HGP4) a súvisiace metódy hodnotenia podrobne opísané v časti 4 prílohy,
-
prístroj Optiscan-TP a súvisiace metódy hodnotenia podrobne opísané v časti 5 prílohy.“
2.
Príloha sa mení a dopĺňa v súlade s prílohou k tomuto rozhodnutiu.
Článok 2
Toto rozhodnutie je určené Belgickému kráľovstvu.
V Bruseli 22. februára 2008